**25-3-2025**

**הבהרה – מס' 2**

**מכרז פומבי מס' 6-2025 אספקת כימיקלים ותחזוקת מתקני אחסון ומינון כימיקלים לתהליכי טיהור שפכים במכון טיהור השפכים כפ"ס הוד השרון בע"מ**

**הודעה על שינוי תנאי סף ודחיית מועדים**

תאגיד המים והביוב פלגי שרון מיסודן של עיריית כפר סבא והמועצה המקומית כוכב יאיר צור יגאל בע"מ (להלן: "**החברה**" או "**התאגיד** ") מתכבד לפרסם את **המענה לשאלת הבהרה בנוגע לתנאי הסף המפורט בסעיף 4.2 למסמך א – חוברת תנאי המכרז ודחיית מועדים** למכרז שבנדון (להלן: "**המכרז** "), כדלקמן:

1. תנאי הסף המפורט בסעיף 4.2 – למסמך א' – חוברת המכרז מבוטל !

במקומו יבוא תנאי הסף המפורט להלן:

* 1. רשאי להשתתף ולהגיש הצעות למכרז זה רק מציע שסיפק ברצף, **במשך שנה אחת לפחות, בין השנים בין השנים 2022 ועד 2024 (כולל)** כימיקלים הנדרשים לתהליכי טיהור שפכים ללפחות מכון טיהור שפכים אחד הקולט שפכים של רשות/יות שסך תושביהן עולה על 40,000 תושבים לפחות, על פי נתוני הלשכה המרכזית לסטטיסטיקה המעודכנים נכון למועד סגירת המכרז (באתר [תושבים בישראל לפי ישובים וקבוצות גיל - מאגרי מידע - Government Data](https://data.gov.il/dataset/residents_in_israel_by_communities_and_age_groups)) .
     1. מובהר בזאת כי הניסיון הנדרש הינו של האדם פרטי או התאגיד המשפטי המגיש את ההצעה בלבד ולא של אף גורם אחר המעורב בצורה זו או אחרת בגוף המגיש.
     2. על המציע לצרף הצהרה המסומנת כנספח ב1' להסכם והמהווה חלק בלתי נפרד ממכרז זה, ובה מפורטים: שם מכון טיהור שפכים, מקומו, שמות הרשויות מהן הוא קולט את השפכים, החומרים שספקו לו וכמויותיהם, שמו המלא של מזמין החמורים ומנהל מכון טיהור השפכים לו סופקו הכימיקלים וכן טלפון וכתובת של כ"א מהם לצורך יצירת קשר.
     3. אישור אחד לפחות בנוסח המפורט בנספח ב'2 להסכם והמהווה חלק בלתי נפרד הימנו מהמכון/נים, עליהם הצהיר בנספח ב'1 להסכם .

**למען הסר כל ספק, כי אי המצאת האסמכתאות כאמור לעיל, תביא לפסילת המשתתף.**

1. דחיית מועד אחרון להגשת הצעות במכרז:

לתשומת לב המציעים כי המועד האחרון להגשת הצעות במכרז יידחה, כך שניתן יהיה להגיש הצעות עד **ליום 27/4/2025 בשעה 12:00.**

* 1. לאור השינוי בתנאי הסף אשר מפורט בסעיף 1 לעיל, בכוונת התאגיד חברה לערוך מפגש מציעים נוסף.
  2. מציעים אשר השתתפו במפגש המציעים הראשון, אינם חייבים להשתתף במפגש המציעים הנוסף.
  3. מטרת מפגש המציעים הנוסף ליתן למציעים, שלא השתתפו במפגש המציעים הראשון (עקב תנאי המכרז טרם פרסום מסמך זה), רקע כללי על נשוא המכרז ומענה לשאלות אשר עלולות להתעורר אצל המציעים, ככלי עזר למציעים בלבד.
  4. המפגש יתקיים במשרדי החברה שברחוב התע"ש 11 כפר סבא (קומה 2) ביום **30/3/2025 בשעה 14:30** . המציעים מתבקשים לדייק ולהופיע בזמן.
  5. ההשתתפות במפגש המציעים הינה **חובה**.

1. מציעים יהיו רשאים לשלוח לתאגיד פניות עם שאלות הבהרה או בקשה להסברים הדרושים ו/או הנחוצים להם לשם הגשת מסמכי המכרז עד ליום **10/4/2025** בשעה **12.00** למייל שכתובתו: [tenders@palgey-sharon.co.il](mailto:tenders@palgey-sharon.co.il)
2. בכל מקום בו תיווצר סתירה בין האמור במסמך זה לאמור במסמכי המכרז ונספחיו תגברנה הוראות מסמך זה על האמור בם.
3. על המציע לצרף מסמך זה להצעתו, כשהוא חתום על ידו בחתימה וחותמת.

בכבוד רב ובברכה,

תאגיד פלגי שרון